Diari Oficial de la Generalitat Valenciana


Sumari del DOGV 6317, del 23-07-2010 (2010/8343)

ORDRE 29/2010, de 16 de juliol, de la Conselleria d'Economia, Hisenda i Ocupació, per la qual es convoca i es regula l'ampliació transitòria de les subvencions públiques d'ajuda salarial per a manteniment de l'ocupació de persones amb discapacitat en centres especials d'Ocupació per a l'exercici 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8343


Data del document
:   16-07-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 29/2010, de 16 de juliol, de la Conselleria d'Economia, Hisenda i Ocupació, per la qual es convoca i es regula l'ampliació transitòria de les subvencions públiques d'ajuda salarial per a manteniment de l'ocupació de persones amb discapacitat en centres especials d'Ocupació per a l'exercici 2009.   
 [2010/8343]  
La Generalitat desenvolupa una política de suport a la integració sociolaboral dels treballadors amb discapacitat de la Comunitat Valenciana, gestionant, tant programes titularitat del Ministeri de Treball i Immigració les competències del qual hagen sigut transferides per mitjà de les oportunes lleis, com a programes propis dotats amb fons de la Generalitat i del Fons Social Europeu.  
Entre els programes gestionats per la Generalitat en virtut de transferència de la dita competència, es troben les ajudes per a finançar parcialment el cost salarial per a manteniment de llocs de treball de treballadors amb discapacitat en centres especials d'Ocupació, les bases del qual es regulen en l'Ordre de 16 d'octubre de 1998, del Ministeri de Treball i Assumptes Socials, per la qual s'establixen les bases reguladores per a la concessió d'ajudes i subvencions públiques destinades al foment de la seua integració laboral en centres especials d'Ocupació i treball autònom, en desplegament del que establix la Llei 13/1982, de 7 d'abril, d'Integració Social i Laboral del Discapacitat. La dita Ordre establix una ajuda del 50% del Salari Mínim Interprofessional corresponent a l'any de la convocatòria.  
Per a la gestió de les ajudes corresponents a l'exercici 2009, la Generalitat va publicar l'Ordre de 30 de desembre de 2008, de la Conselleria d'Economia, Hisenda i Ocupació, per la qual es convoca i es regula la concessió de subvencions públiques destinades al foment de l'ocupació protegida per a persones amb discapacitat en centres especials d'Ocupació i enclavaments laborals per a l'exercici 2009 (DOCV del 30.01.2009), en el text de la qual s'arrepleguen, tant les ajudes del Ministeri de Treball i Immigració, entre les quals cal destacar la citada "ajuda salarial per al manteniment de llocs de treball en centres especials d'Ocupació", com altres ajudes autonòmiques, entre les quals cal destacar l'Ajuda Complementària, per als centres especials d'Ocupació que tinguen treballadors amb discapacitat de molt difícil inserció», consistent en 200 euros mensuals per cada treballador amb discapacitat psíquica, o, 100 euros mensuals per cada treballador amb discapacitat física o sensorial amb un grau de discapacitat reconegut igual o superior al 65%, justificant-se ambdós ajudes per mitjà de la presentació de les nòmines dels treballadors i les transferències bancàries acreditatives del pagament d'estes.  
Les ajudes regulades en la dita Ordre de 30 de desembre de 2008, de la Conselleria d'Economia, Hisenda i Ocupació, són compatibles amb el mercat comú ja que es regixen pel Reglament (CE) 800/2008 de la Comissió, de 6 d'agost de 2008 (DOUE DE 9.8.2008), pel qual es declaren determinades categories d'ajudes compatibles amb el mercat comú en aplicació dels articles 107 i 108 del Tractat de Funcionament de la Unió Europea, podent acumular-se amb ajudes exemptes en virtut de l'esmentat Reglament en relació amb els mateixos costos subvencionables per damunt del llindar més alt aplicable pel Reglament, sempre que tal acumulació no done lloc a una intensitat d'ajuda superior al 100% dels costos pertinents durant qualsevol període en què es col·loque a estos treballadors.  
Així mateix, en l'exercici 2009, i basant-se en el crèdit extraordinari publicat pel Ministeri de Treball i Immigració per mitjà de l'Ordre TIN/2533/2009, de 18 de setembre, a la vista de la difícil situació econòmica de la nostra economia i mercat de treball, la Generalitat va publicar l'Ordre de 13 de novembre de 2009, de la Conselleria d'Economia, Hisenda i Ocupació, per la qual va convocar i va regular la concessió de subvencions públiques extraordinàries destinades al foment de l'ocupació protegida per a persones amb discapacitat en centres especials d'Ocupació per a l'exercici 2009, entre els programes subvencionats de la qual va incloure l'"ajuda salarial per al manteniment de llocs de treball en centres especials d'Ocupació", que no haguera resultat subvencionada en virtut de la convocatòria ordinària publicada per l'esmentada Ordre de 30 de desembre de 2008.  
Esta segona convocatòria corresponent a l'exercici 2009, també resulta compatible amb el mercat comú al no resultar d'aplicació el que preveu l'article 107, apartat 1 del Tractat de Funcionament de la Unió Europea, per tractar-se d'ajudes acollides al règim d'ajudes de minimis, establit en el Reglament (CE) núm. 1998/2006 de la Comissió, publicat en el DOUE del 28/12/2006.   
No obstant això, actualment, i a la vista dels efectes negatius que la crisi econòmica està produint de manera significativa en el mercat de treball, el Ministeri de Treball i Immigració ha decidit intensificar el suport dels poders públics als centres d'ocupació protegit, publicant la Llei 27/2009, de 30 de desembre, de mesures urgents per al manteniment i el foment de l'ocupació i la protecció de les persones desocupades (BOE. del 31 de desembre), per la qual s'amplia l'ajuda salarial per al manteniment de llocs de treball ocupats per persones amb discapacitat en centres especials d'Ocupació, de manera transitòria, i amb efectes retroactius des del 10 de juliol de 2009, passant del 50% al 75% del Salari Mínim Interprofessional, motiu pel qual, el Servici Valencià d'Ocupació i Formació publica la present convocatòria d'ajudes per al reconeixement i pagament del dit increment, sempre que el total de subvencions salarials rebudes pel manteniment de llocs de treball no excedisca del 100% del cost salarial per cada treballador subvencionat.   
La present convocatòria s'emmarca així mateix en els compromisos derivats de l'aprovació del Pacte Valencià pel Creixement i l'Ocupació II 5988-8365 VBJXGJ II.  
En virtut d'això, fent ús de les atribucions conferides per l'article 28 de la Llei 5/1983, de 30 de desembre, del Consell i el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,   
ORDENE  
CAPÍTOL I  
Disposicions generals i quantia de la subvenció  
Article 1. Objecte i àmbit  
1. L'objecte de la present ordre és l'ampliació de les ajudes concedides en l'exercici 2009 per a afavorir el manteniment de llocs de treball en centres especials d'Ocupació amb la finalitat de promoure i facilitar la integració laboral de persones amb discapacitat en l'àmbit de la Comunitat Valenciana, d'acord amb el que establix l'article 8 de la Llei 27/2009, de 30 de desembre, de mesures urgents per al manteniment i el foment de l'ocupació i la protecció de les persones desocupades.  
2. El règim d'ajudes aplicable serà el determinat en els articles següents.  
3. Totes les accions subvencionables es corresponen amb activitats realitzades en l'exercici 2009, i justificades en els terminis establits en les respectives ordres de regulació.  
Article 2. Accions de suport   
1. Les subvencions previstes en la present ordte aniran destinades a incrementar "l'ajuda salarial concedida pel SERVEF en l'exercici 2009 per a manteniment de llocs de treball ocupats per treballadors amb discapacitat en Centres Especials d'Ocupació" que passa del 50% al 75% del Salari Mínim Interprofessional.  
2. Les ajudes que es concedisquen a l'empara de la present ordre tindran la consideració de subvencions públiques, i es regiran en allò no disposat per esta, per la normativa a què fa referència la disposició addicional tercera de la present ordre.   
Article 3. Beneficiaris de les ajudes  
Seran beneficiaris de les ajudes previstes en la present ordre els titulars dels centres especials d'Ocupació l'activitat dels quals es realitze a la Comunitat Valenciana que, complint els requisits establits en la present ordre, hagen resultat beneficiaris en l'exercici 2009 de l'Ajuda Salarial per al manteniment de llocs de treball ocupats per persones amb discapacitat en centres especials d'Ocupació", convocades per l'Ordre de 30 de desembre de 2008 i Ordre de 13 de novembre de 2009, ambdós de la Conselleria d'Economia, Hisenda i Ocupació, per les quals s'han regulat la concessió de subvencions destinades al foment de l'ocupació protegida per a persones amb discapacitat en centres especials d'Ocupació per a l'exercici 2009.  
Article 4. Requisits generals dels beneficiaris  
No podran obtindre la condició de beneficiaris de les subvencions regulades en la present ordre les persones o entitats en què concórrega alguna de les circumstàncies previstes en l'apartat 2 de l'article 13 de la Llei 38/2003, General de Subvencions, llevat que per la naturalesa de la subvenció s'exceptue per la seua normativa reguladora, ni les empreses en crisi o les empreses que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú. Una PIME es considerarà empresa en crisi, si complix les condicions següents:  
a) si es tracta d'una societat de responsabilitat limitada, que haja desaparegut més de la meitat del seu capital subscrit i s'haja perdut més d'una quarta part d'este en els últims 12 mesos o,  
b) si es tracta d'una societat en què almenys alguns dels seus socis tenen una responsabilitat il·limitada sobre el deute de l'empresa, que hagen desaparegut més de la meitat dels seus fons propis, tal com s'indiquen en els seus llibres, i s'haja perdut més d'una quarta part d'estos en els últims 12 mesos, o  
c) per a totes les formes d'empreses, que s'haja iniciat el procediment per a la declaració de concurs.   
Una PYME amb menys de tres anys d'antiguitat no es considerarà en crisi, excepte en el cas que complisca la condició prevista en la lletra c) de l'apartat anterior.  
Article 5. Obligacions generals dels beneficiaris  
A més de les obligacions que per als beneficiaris de cada tipus d'acció s'establixen en els corresponents articles d'esta ordre, i d'acord amb el que establix l'article 14 de la Llei 38/2003, General de Subvencions, i en altres normes d'aplicació general, es declaren les següents:  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.  
b) Justificar davant de l'òrgan concedent, el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.  
c) Sotmetre's a les actuacions de comprovació, a efectuar per l'òrgan concedent, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant tota aquella informació que li siga requerida en l'exercici de les actuacions anteriors.  
d) Comunicar a l'òrgan concedent o l'entitat col·laboradora l'obtenció d'altres subvencions, ajudes, ingressos o recursos que financen les activitats subvencionades.  
Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) Acreditar amb anterioritat a dictar-se la proposta de resolució de concessió i de pagament, que es troba al corrent en el compliment de les seues obligacions tributàries i davant la Seguretat Social. El mode d'acreditació serà l'establit en la lletra b), punt 2, de l'article 6.  
f) Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas.  
g) Conservar els documents justificatius de l'aplicació dels fons rebuts, inclosos els documents electrònics, a mesura que puguen ser objecte de les actuacions de comprovació i control.  
h) El beneficiari estarà subjecte a les normes d'informació i publicitat recollides en l'article 18 de la Llei 38/2003, General de Subvencions, en relació amb l'article 31 del RD 887/2003, pel qual s'aprova el Reglament de la Llei 38/2003, i concretament, les entitats qualificades com a centres especials d'Ocupació, beneficiàries de qualsevol tipus d'ajuda regulada en la present Ordre, hauran de fer constar el seu caràcter de Centre Especial d'Ocupació "qualificat pel Servici Valencià d'Ocupació i Formació", per mitjà del corresponent cartell indicador, tant en el domicili social com en tots i cada un dels centres de treball de la Comunitat Valenciana.   
i) Procedir al reintegrament dels fons percebuts en els supòsits previstos en l'article 37 de la Llei 38/2003, General de Subvencions, en relació amb el que establixen els articles 91 a 93 del Reial Decret 887/2006, Reglament de la Llei 38/2003.  
j) La presentació de sol·licituds a l'empara d'esta ordre suposa la prestació del consentiment per part del sol·licitant perquè el SERVEF puga sol·licitar dels òrgans competents de la Seguretat Social la informació estrictament necessària per a comprovar les altes, baixes, manteniments i incidències de les contractacions subvencionades.   
k) Així mateix, la presentació de sol·licituds a l'empara d'esta ordre, suposa l'existència d'autorització expressa de tots els treballadors amb discapacitat al Centre Especial d'Ocupació en què treballen, per a la cessió de dades al SERVEF, relatius al tipus i grau de discapacitat.  
l) Aplicació de les obligacions establides en el Reial Decret 180/2003 de 14 de febrer referides a la realització d'auditoria de comptes en aquelles empreses i entitats que han rebut subvencions o ajudes en exercicis anteriors.  
m) Els centres especials d'Ocupació, hauran de comunicar al SERVEF, en un termini no superior a 30 dies, qualsevol alteració o modificació que es produïsca en relació amb la qualificació com a Centre Especial d'Ocupació, com ara: titularitat, forma jurídica, activitats, domicili social, obertura de nous centres de treball, etc.  
CAPÍTOL II  
Procediment general per a la concessió de les ajudes  
Article 6. Presentació de sol·licituds i documentació  
1. Les sol·licituds per a l'obtenció de les ajudes regulades per la present ordre hauran de dirigir-se al SERVEF i es presentaran en model normalitzat en la Direcció General del SERVEF sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, inclosa la presentació, si és el cas, a través del corresponent registre telemàtic, d'acord amb el que establix, l'article 7.1 del Decret 18/2004, de 13 de febrer, del Consell de la Generalitat, de Creació del Registre Telemàtic de la Generalitat i l'Orde de 9 de maig de 2005, de la Conselleria d'Economia, Hisenda i Ocupació (DOGV de 25 de maig de 2005), que regula el procediment de tramitació telemàtica de sol·licitud de subvencions i la presentació de documentació en l'àmbit competencial del Servici Valencià d'Ocupació i Formació i s'aprova l'aplicació informàtica que la possibilita, modificada per Ordre de 16 de novembre de 2009 (DOCV de 20/11/2009).  
2. Les sol·licituds hauran d'acompanyar-se de la documentació següent, llevat que ja haja sigut presentada amb anterioritat:  
a) Documentació acreditativa i identificativa del sol·licitant, i, si és el cas, del seu representant legal, excepte en el cas que ja estiguera en el SERVEF.  
b) La presentació de la sol·licitud de subvenció comportarà l'autorització del sol·licitant perquè el SERVEF obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel que s'aprova el Reglament de la Llei 38/2003, de 17 de novembre de 2003, General de Subvencions, i en este cas el sol·licitant no haurà d'aportar les corresponents certificacions.  
No obstant això, el sol·licitant podrà denegar o revocar este consentiment efectuant comunicació escrita al SERVEF en este sentit. En este supòsit, hauran de presentar-se certificats originals positius de l'Agència Estatal de l'administració Tributària, de la Conselleria d'Economia, Hisenda i Ocupació i de la Tresoreria General de la Seguretat Social, expressius d'estar al corrent en el compliment de les obligacions fiscals i amb la Seguretat Social, la validesa de la qual haurà d'estendre's a la data d'atorgament de l'ajuda.  
c) Dades de domiciliació bancària, segons model facilitat a este efecte (fitxa de manteniment de tercers), excepte si s'ha presentat amb anterioritat davant del SERVEF i no ha experimentat variació, i en este cas s'indicarà el compte en què s'haurà de practicar l'ingrés, especificant en tot cas a què ajuda/s correspon/n.  
d) Declaració responsable subscrita pel representant legal que l'entitat beneficiària no està sotmesa en cap de les prohibicions per a obtindre la condició de beneficiària de subvencions i en concret de no trobar-se en el supòsit de l'article 13 - 2 -g) de la Llei 38/2003, de 17 de novembre, General de Subvencions.  
e) Dades dels expedients tramitats en l'exercici 2009 com a conseqüència de les convocatòries publicades en el dit any, per als treballadors del qual amb discapacitat se sol·licita l'ampliació de l'ajuda salarial del 50% al 75% del Salari Mínim Interprofessional vigent en l'exercici 2009, per mitjà de model normalitzat .  
f) Declaració responsable acreditativa que el beneficiari no es troba ni en situació de crisi, entesa segons les consideracions que sobre esta consten en la disposició addicional segona de la present Ordre, ni subjecte a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú  
g) Per a l'ampliació de la subvenció del 50% al 75% del Salari Mínim Interprofessional dels expedients subvencionats en l'exercici 2009 basant-se en l'Ordre de 13 de novembre de 2009, de la Conselleria d'Economia, Hisenda i Ocupació, de convocatòria extraordinària de subvencions públiques destinades al foment de l'ocupació protegida, declaració responsable referida a les ajudes a càrrec d'un règim de mínimis rebudes per l'entitat durant els tres últims anys, comptats des de la primera ajuda obtinguda, amb indicació de l'import, organisme, data de concessió i règim d'ajudes en què s'emparava, o, si és el cas, declaració responsable de no haver-ne rebut cap.  
h) Per a l'increment de l'ajuda salarial concedida basant-se en l'Ordre de 30 de desembre de 2008, i de 13 de novembre de 2009, ambdós de la Conselleria d'Economia, Hisenda i Ocupació, per la qual es convoquen i es regulen la concessió de subvencions públiques destinades al foment de l'ocupació protegida per a persones amb discapacitat en centres especials d'Ocupació i enclavaments laborals 2009, aportar, per mitjà d'aplicació SIDEC, relació de treballadors amb discapacitat pels quals es va obtindre la dita ajuda salarial en l'exercici 2009, per expedient, en què s'haja inclòs el cost salarial dels mesos de juliol a desembre, i paga extra, per treballador i mes. Per al període comprés entre el 10 de juliol i el 31 de juliol de 2009, hauran de completar-se tots els apartats de l'aplicació SIDEC i indicar-se els dies d'incapacitat temporal, adjuntant justificació documental dels períodes d'incapacitat temporal dels treballadors amb discapacitat en el dit període, en cas contrari es consideraran que tots els dies d'incapacitat temporal del mes de juliol s'han produït entre el 10 i el 31 de juliol.  
3. En el cas que els documents que han d'acompanyar a la sol·licitud de concessió d'ajudes ja estigueren en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o la dependència en què van ser presentats, o, si és el cas, emesos, la identificació del procediment en què estiguen i que no hagen transcorregut més de cinc anys des de la finalització del procediment a què corresponguen.  
En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si no n'hi ha, l'acreditació per altres mitjans dels requisits a què es referix el document.  
4. Quan la sol·licitud no reunisca els requisits assenyalats en la present ordre o no acompanyen la documentació que d'acord amb la mateixa resulte exigible, de conformitat amb el que establix l'article 71 de la Llei 30/1992 de 26 de novembre de 1999, modificat per la Llei 4/1999 de 13 de gener de Règim Jurídic de les Administracions Públiques i del Procediment Administratiu Comú, es requerirà a l'interessat perquè en el termini de deu dies hàbils, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució expressa i la seua notificació en els termes que preveu l'article 42 de l'esmentada Llei.  
5. La formulació de la sol·licitud per part de l'interessat per a accedir als beneficis de la present ordre, suposa l'acceptació de la subvenció per part del sol·licitant d'esta, així com de les obligacions que d'ella es deriven, sense perjuí dels drets al desistiment i a la renúncia que els interessats puguen exercitar.  
6. Les sol·licituds d'ajudes hauran de presentar-se en el termini de 20 dies naturals a comptar de l'endemà a la publicació de la present ordre.  
Article 7. Procediment i criteris per a la concessió de les ajudes.  
1. Procediment de concessió de subvencions regulades en la present orde: procediment de concessió directa d'acord amb el que establix el Reial Decret 357/2006, de 24 de març, en relació amb l'article 28 de la Llei 38/2003, General de Subvencions.  
2. Criteris per a la concessió de les ajudes: les ajudes s'atorgaran fins a esgotar el crèdit disponible segons l'ordre en què la sol·licitud haja tingut entrada en qualsevol dels registres d'entrada del SERVEF, sempre que es complisquen els requisits exigits i s'acompanye la totalitat de la documentació exigida.   
Article 8. Tramitació, resolució i recursos  
1. L'òrgan administratiu instructor, entenent per tal a la Direcció General d'Ocupació i Inserció Laboral, podrà demanar del sol·licitant l'aportació addicional d'altres documents o dades aclaridores que estime necessaris per a resoldre sobre la sol·licitud presentada.  
2. La competència per a conéixer i resoldre sobre les sol·licituds formulades correspon al director general del SERVEF que delega en el director general d'Ocupació i Inserció Laboral la concessió i denegació de l'ajuda salarial destinat al manteniment de llocs de treball per a treballadors amb discapacitat en centres especials d'Ocupació.  
3. El termini màxim per a resoldre i notificar la resolució procedent, a comptar de l'endemà de la presentació de les sol·licituds, serà de sis mesos.  
4. Una vegada transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 43.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat; i això, sense perjuí que subsistisca l'obligació legal de resoldre sobre la petició formulada.  
5. La resolució de concessió de les ajudes fixarà expressament la quantia concedida i incorporarà, si és el cas, les condicions, obligacions i determinacions accessòries a què haja de subjectar-se el beneficiari d'esta, amb notificació als interessats en els termes que preveu l'article 58 de la Llei 30/1992, abans esmentada.  
6. Les resolucions dictades a l'empara de la present convocatòria posen fi a la via administrativa, i contra estes, podran els interessats interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant de l'òrgan que va dictar la resolució en el termini d'un mes, computats en els termes ja dites, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre recurs que consideren convenient.   
Quan la interessada siga una administració local, podrà efectuar requeriment previ a la interposició del recurs contenciós administratiu, davant de l'òrgan competent en el termini de dos mesos que es computaran a partir de l'endemà de la seua notificació, en els termes que preveu l'article 44 de la Llei 29/1998.   
Davant de la desestimació per silenci administratiu podrà interposar-se idèntic recurs, en el termini de sis mesos des que haguera finalitzat el termini que per a dictar i notificar la resolució expressa s'esmenta en el punt 5 d'este article, tot això de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa-Administrativa; i sense perjuí del que disposen els articles 116 i 117, abans mencionats.  
Article 9. Resolució d'incidències  
1 El director general d'ocupació i inserció laboral, per delegació del director general del SERVEF, serà el competent per a resoldre les incidències que es produïsquen després de la seua concessió.  
2. Tota alteració de les condicions tingudes en compte per a la concessió de l'ajuda o subvenció i, en tot cas, l'obtenció concurrent d'estes a què es referix l'article 10, podrà donar lloc a la modificació de la resolució de concessió.  
Article 10. Concurrència d'ajudes i subvencions  
L'import de les subvencions regulades en la present ordre en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos d'altres administracions públiques, o d'altres ens públics o privats, nacionals o internacionals, supere l'import dels costos salarials dels treballadors amb discapacitat del Centre Especial d'Ocupació.   
Article 11. Control de les ajudes  
1. Correspondrà al director general d'ocupació i inserció laboral, per delegació del director general del SERVEF, dur a terme la funció de control de les subvencions concedides, així com l'avaluació i el seguiment del present programa, per a la qual cosa implantarà tots aquells mecanismes que considere oportuns.  
2. El beneficiari estarà obligat a sotmetre's a les actuacions de control financer de la Intervenció General i dels òrgans competents de les institucions comunitàries i a tots els procediments que s'establisquen per a garantir el compliment de la present ordre.  
Article 12. Justificació dels gastos efectuats, reconeixement i liquidació de les ajudes.  
1. Les ajudes sol·licitades basant-se en la present Ordre de convocatòria d'ajudes, s'aprovaran i abonaran d'acord amb la justificació presentada en els expedients de l'exercici 2009 subvencionats basant-se en l'Ordre de 30 de desembre de 2008 i l'Ordre de 13 de novembre de 2009, ambdós de la Conselleria d'Economia, Hisenda i Ocupació, per les quals es regulen i es van convocar ajudes per a la integració laboral de treballadors amb discapacitat en centres especials d'Ocupació, tenint en compte que, els gastos consistents en salaris dels treballadors han d'acreditar-se per mitjà de transferència bancària que requerix la presentació de justificant bancari acreditatiu del període a què fa referència el càrrec, càrrec en compte dels imports i treballadors en cas de salaris i del període, imports i Centre Especial d'Ocupació, en el cas d'altres gastos.  
2. Una vegada examinada la sol·licitud i documentació presentada, comprovat el compliment dels requisits i verificada la justificació del gasto, el Servici Valencià d'Ocupació i Formació procedirà a dictar una resolució de concessió i pagament de l'ajuda corresponent.  
Article 13. Reintegrament de les ajudes concedides i Procediment de Reintegrament  
1. Reintegrament de les ajudes concedides:  
1r. La declaració judicial o administrativa de nul·litat o anul·lació, d'acord al procediment i causes establides en l'article 36 de la Llei 38/2003, General de Subvencions, portarà amb si l'obligació de prendre les quantitats percebudes.  
2n. També procedirà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els supòsits previstos en els apartats 1 i 3 de l'article 37 de la Llei 38/2003, General de Subvencions, en relació amb el que establixen els articles 91 a 93 del Reial Decret 887/2006, de 21 de juliol, pel que s'aprova el Reglament de la Llei 38/2003, General de Subvencions, inclòs el reintegrament per l'incompliment de les obligacions, tant generals com específiques imposades als beneficiaris en la present Ordre, i concretament, l'obligació imposada en l'apartat m) de l'article 5 relativa a la comunicació prèvia de qualsevol canvi produït respecte a la qualificació del projecte empresarial.  
2. Procediment de Reintegrament  
El procediment de reintegrament se substanciarà d'acord amb el que establix el capítol II del títol II de Llei 38/2003, General de Subvencions, en relació amb el que establix el capítol II del títol III del Reial Decret 887/2006, de 21 de juliol, pel qual s'aprova el Reglament de la Llei 38/2003.  
DISPOSICIONS ADDICIONALS  
Primera. Finançament  
1. Estes ajudes es finançaran a càrrec del capítol 4, codi línia T2240000, per un import màxim de 3.000.000 €, fons procedents del Servici Públic d'Ocupació Estatal.  
2. Si al llarg de l'exercici 2010 existira crèdit disponible que permetera incrementar el finançament pressupostari d'esta ordre, el SERVEF, prèvia publicació del dit crèdit en el DOCV, podrà destinar-lo al finançament de les sol·licituds presentades a l'empara d'esta convocatòria que no pogueren ser ateses, sense necessitat establir nou termini de presentació de sol·licituds, llevat que això servisca per a l'adequada gestió de cada programa i proporcionar major efectivitat a les polítiques actives d'ocupació dirigides a la reactivació de l'ocupació a la Comunitat Valenciana  
Segona. Compatibilitat amb el Mercat Comú  
1. Les ajudes, regulades en la present Ordre, destinades a l'ampliació de la subvenció del 50% al 75% del Salari Mínim Interprofessional dels expedients subvencionats en l'exercici 2009 basant-se en l'Orde de 30 de desembre de 2008, de la Conselleria d'Economia, Hisenda i Ocupació, per la qual es convoca i es regula la concessió de subvencions públiques destinades al foment de l'ocupació protegida per a persones amb discapacitat en Centres Especials d'Ocupació i enclavaments laborals 2009, són compatibles amb el mercat comú ja que es regixen pel Reglament (CE) 800/2008 de la Comissió, de 6 d'agost de 2008 (DOUE DE 9.8.2008), pel que es declaren determinades categories d'ajudes compatibles amb el mercat comú en aplicació dels articles 107 i 108 del Tractat de Funcionament de la Unió Europea, podent acumular-se amb ajudes exemptes en virtut de l'esmentat Reglament en relació amb els mateixos costos subvencionables per damunt del llindar més alt aplicable pel Reglament, sempre que tal acumulació no done lloc a una intensitat d'ajuda superior al 100% dels costos pertinents durant qualsevol període en què es col·loque a estes treballadores.  
Les dites ajudes, no podran concedir-se, segons disposa l'article 1 del Reglament d'exempció per categories citat, a empreses que realitzen:  
a) Activitats relacionades amb l'exportació.  
b) Activitats en el sector del carbó.  
c) Queden excloses, així mateix, les empreses en crisi o les empreses que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.  
Així mateix, en el sector del transport, queden excloses les ajudes destinades a l'adquisició de mitjans i equips de transport, en el cas de transport de mercaderies per carretera i transport aeri.  
A l'efecte de l'exclusió de l'apartat c), una PYME es considerarà empresa en crisi, si complix les condicions següents:  
a) si es tracta d'una societat de responsabilitat limitada, que haja desaparegut més de la meitat del seu capital subscrit i s'haja perdut més d'una quarta part d'este en els últims 12 mesos o,  
b) si es tracta d'una societat en què almenys alguns dels seus socis tenen una responsabilitat il·limitada sobre el deute de l'empresa, que hagen desaparegut més de la meitat dels seus fons propis, tal com s'indiquen en els llibres d'esta, i s'haja perdut més d'una quarta part d'estos en els últims 12 mesos, o  
c) per a totes les formes d'empreses, que s'haja iniciat el procediment per a la declaració de concurs.   
Una PYME amb menys de tres anys d'antiguitat no es considerarà en crisi, excepte en el cas que complisca la condició prevista en la lletra c) de l'apartat anterior.  
Tampoc resultarà subvencionable per la present Ordre les ajudes individuals, concedides en aplicació d'un règim d'ajudes o com a ajudes ad hoc, l'equivalent de les quals en subvenció bruta supere els llindars següents, de conformitat amb el que disposa l'article 6.1 del Reglament CE 800/2008:  
- ajudes per a l'ocupació de treballadors discapacitats en forma de costos salarials: 10 milions d'euros per empresa i per any.  
- ajudes per a compensar els costos addicionals de l'ocupació de treballadors discapacitats: 10 milions d'euros per empresa i per any.  
2. Les ajudes, regulades en la present Ordre, destinades a l'ampliació de la subvenció del 50% al 75% del Salari Mínim Interprofessional dels expedients subvencionats en l'exercici 2009 basant-se en l'Orde de 13 de novembre de 2009, de la Conselleria d'Economia, Hisenda i Ocupació, per la qual es convoca i es regula la concessió de subvencions públiques extraordinàries destinades al foment de l'ocupació protegida per a persones amb discapacitat en Centres Especials d'Ocupació per a l'exercici 2009, són compatibles amb el mercat comú ja que es regixen pel Reglament (CE) núm. 1998/2006 de la Comissió, publicat en el DOUE del 28/12/2006, i relatiu a l'aplicació dels articles 107 i 108 del Tractat de Funcionament de la Unió Europea, a les ajudes de mínimis.  
Les dites ajudes sotmeses al règim de "mínimis", no podran concedir-se a empreses dels sectors següents:  
a) Pesca i aqüicultura, segons es contemplen en el Reglament (CE) núm. 104/2000 del consell.  
b) Producció primària dels productes agrícoles que figuren en la llista de l'annex I del Tractat.  
c) Activitats relacionades amb l'exportació a tercers països o estats membres quan l'ajuda estiga vinculada a la creació i funcionament d'una xarxa de distribució o a altres gastos d'explotació vinculats a l'activitat d'exportació.  
d) Carbó, segons es definix en el Reglament (CE) núm. 1407/2002.  
e) Queden excloses, així mateix, les empreses en crisi.  
D'altra banda, l'aplicació del règim de mínimis suposa que l'ajuda total de mínimis concedida a una empresa determinada no serà superior a 200.000 euros durant qualsevol període de tres exercicis fiscals. Quan l'empresa opere en el sector del transport per carretera l'import màxim aplicable serà de 100.000 euros  
Tercera  
La present ordre recull les bases establides pel Ministeri de Treball per a les ajudes la gestió i control de les quals ha sigut transferida a la Generalitat i contingudes en les disposicions següents:  
- Llei 13/82, de 7 d'abril, d'Integració Social de minusvàlids i legislació de desplegament i modificatiu.  
- L'Ordre de 16 d'octubre de 1998, del Ministeri de Treball i Assumptes Socials, que establix les bases reguladores per a la concessió d'ajudes i subvencions públiques destinades al foment de la seua integració laboral en Centres Especials d'Ocupació i treball autònom.  
- La Llei 27/2009, de 30 de desembre, de mesures urgents per al manteniment i el foment de l'ocupació i la protecció de les persones desocupades (BOE del 31 de desembre de 2009), en el capítol IV de la qual s'amplien transitòriament les ajudes per manteniment de l'ocupació destinada a subvencionar el cost salarial corresponent a llocs de treball ocupats per persones amb discapacitat en els centres especials d'ocupació.  
Resulta així mateix d'aplicació, en allò no regulat en la present convocatòria, les Ordres de regulació i convocatòria de subvencions públiques de la Generalitat destinades al foment de l'ocupació protegida per a persones amb discapacitat en Centres Especials d'Ocupació per a l'exercici 2009, com ara:  
- Ordre de de 30 de desembre de 2008, de la Conselleria d'Economia, Hisenda i Ocupació, per la qual es convoca i es regula la concessió de subvencions públiques destinades al foment de l'ocupació protegida per a persones amb discapacitat en centres especials d'Ocupació i enclavaments laborals 2009 (DOCV del 30 de gener de 2009).  
- Ordre de 13 de novembre de 2009, de la Conselleria d'Economia, Hisenda i Ocupació, per la qual es convoca i es regula la concessió de subvencions públiques extraordinàries destinades al foment de l'ocupació protegida per a persones amb discapacitat en centres especials d'Ocupació per a l'exercici 2009 (DOCV del 20 de novembre de 2009).  
Així mateix, és de total aplicació la Llei 38/2003, General de Subvencions, tenint en compte les particularitats regulades en el Reial Decret 357/2006, de 24 de març, així com el Reglament de la Llei 38/2003, aprovat per Reial Decret 887/2006, per tractar-se d'un programa la regulació del qual correspon a l'Estat i la gestió del qual ha sigut transferida a la Generalitat.   
DISPOSICIÓ FINAL  
Única  
S'autoritza el director general del SERVEF a dictar les disposicions i adoptar les mesures que considere oportunes per a l'execució i aplicació de la present ordre.  
Es delega en el director general del SERVEF la competència per a ampliar els terminis de justificacions, amb caràcter excepcional, quan concórreguen circumstàncies degudament motivades que impossibiliten la seua presentació en els terminis assenyalats.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, a comptar de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant de l'òrgan que va dictar l'acte en el termini d'un mes, computats en els termes ja dites, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre recurs que consideren convenient   
Quan la interessada siga una administració local, podrà efectuar requeriment previ a la interposició del recurs contenciós administratiu, davant de l'òrgan competent en el termini de dos mesos que es computaran a partir de l'endemà de la seua notificació, en els termes que preveu l'article 44 de la Llei 29/1998.   
València, 16 de juliol de 2010  
El vicepresident segon del Consell  
conseller d'Economia, Hisenda i Ocupació  
GERARDO CAMPS DEVESA